
	漢王符撰。符字節信，安定臨涇人。《漢書》本傳稱：自和、安之，世務宦，當途者更相引，而符獨耿介不同俗，以此遂不得升進，意蘊憤，乃隱居著書二十篇，以譏當時得失。不欲章顯其名，故號曰《潛夫論》。今本凡三十五篇，合敘録爲三十六篇，蓋猶舊本。巻首贊學一篇，論勵勤修之旨。巻末五德篇，述帝王之世次。氏姓篇，考譜牒之源流。其中列、相列、夢列三篇，亦皆雜論方技，不盡指陳時政。氏所，舉其著書大旨爾。符生卒年月不可考。本傳之末載度遼將軍皇甫規解官歸，符往謁見事。規解官歸，據本傳在延熹五年。則符之著書在桓帝時，故所説多切漢末政。惟桓帝時皇甫規、段颎、張奐諸人屢與羌戰，而其救邊、邊議二篇乃以避寇爲憾。殆以安帝永初五年嘗徙安定、北地郡，順帝永建四年始還舊地，至永和六年又内徙。符，安定人，故就其一鄕言之耶？然其謂失涼州則三輔爲邊，三輔内入則宏農爲邊，宏農内入則洛陽爲邊，推此以相況，雖盡東海猶有邊，則灼然明論，足爲輕棄邊地之炯也。氏録其貴忠、浮侈、實貢、愛日、述赦五篇人本傳，而字句與今本多不同。晁公武《讀書》謂其有所損益，理或然歟。氏以符與王充、仲長統同傳，韓愈因作《漢三賢贊》。今以三家之書相較，符書洞悉政體似《昌言》，而明切過之；辯別是非似《論衡》，而醇正過之；前史列之儒家，斯爲不愧。惟賢難篇中稱鄧通吮癰爲忠文帝，又稱其欲昭景帝之孝，反以結怨，則紕繆最甚。是其憤著書，立言矯激之過，亦不必爲之諱矣。	[image: 姊妹计划]姊妹计划: 百科·图册分类·数据项







	巻一　讚學 務本 遏利 論榮 賢難

	巻二　明闇 考績 思賢 本政 潛歎

	巻三　忠貴 浮侈 愼微 實貢

	巻四　班祿 述赦 三式 愛日

	巻五　斷訟 衰 勸將 救邊 邊議 實邊

	巻六　列 巫列 相列

	巻七　夢列 釋難

	巻八　交際 明忠 本訓 德化 五德

	巻九　氏姓

	巻十　敘録

	附録一　傳贊 漢書王符傳 韓愈漢三賢贊之一

	附録二　序跋 隆甲戌鎭原重刊潛夫論序　重刊潛夫論序　刻潛夫論跋　王紹蘭潛夫論牋序　汪繼培潛夫論牋自序　黃丕烈士禮居藏明刻本潛夫論跋　費士璣跋

